proxectonos/corpus_dominio_legal_administrativo_tmp huggingface dataset:
20/08/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 7 de agosto de 2013, da Xefatura Territorial da Coruña, pola que se somete a información pública a petición de autorización administrativa dunha instalación eléctrica no concello de Arteixo (expediente IN407A 139/2013) Resolución do 7 de agosto de 2013, da Xefatura Territorial da Coruña, pola que se somete a información pública a petición de autorización administrativa dunha instalación eléctrica no concello de Arteixo (expediente IN407A 139/2013)

Resolución do 7 de agosto de 2013, da Xefatura Territorial da Coruña, pola que se somete a información pública a petición de autorización administrativa dunha instalación eléctrica no concello de Arteixo (expediente IN407A 139/2013). Para os efectos previstos na Lei 54/1997, do 27 de novembro (BOE n.º 285), do sector eléctrico, e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Domicilio social: Avda. de Arteixo, 171, 15007 - A Coruña. Denominación: LMTS, CT Travesía de Arteixo. Situación: concello de Arteixo. Características técnicas: Liña eléctrica de media tensión subterránea, a 15 kV, cunha lonxitude de 0,130 km, coa orixe na LMTS SBN-715A, entre o CT río Miño, n.º 2 e o CT Manuela Lourdes Leoni Garcia Romeu, n.º 4, condutor tipo RHZ1-2OL-12/20 kV-(1x240 Al) e final na mesma liña unha vez entre e saia do CT proxectado. Centro de transformación prefabricado, cunha potencia de 400 kVA e unha relación de transformación de 15.000/400-230 V. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, rúa Vicente Ferrer, 2, 2.º andar, 15071 A Coruña, no prazo de vinte días, a partir da última publicación. A Coruña, 7 de agosto de 2013. A xefa territorial Por ausencia O xefe do Servizo de Administración Industrial Artigo 30.3 Decreto 110/2013 (DOG n.º 140, do 24.07.2013) Alina Simona Mascareño Corretja
30/08/2013 | Administración LocalMunicipal
Mugardos
Anuncios sobre incoacións de expedientes de Medio Ambiente a herdeiros de Juan Pereira Grela e a Asis y Luxan Promoteres SL

Logo de terlle incoado o expediente de orde de execución por razóns de salubridade, seguridade e ornato público a Asis y Luxan promotores SL mediante a resolución da Alcaldía 630 do 14/08/2013. Ao non poderse realizar a notificación persoal da citada resolución a Asis y Luxan promotores SL, por enderezo descoñecido, e logo de terse intentado a notificación en dúas ocasións, mediante este anuncio, e ao abeiro do disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común (LRXPAC), notifícaselle ao interesado a devandita incoación de expediente. Tendo en conta que en atención ao artigo 61 da LRXPAC, o acto non se publica na súa integridade, faise saber ao interesado que o texto íntegro da incoación que se notifica está ao seu dispor no Departamento de Servizos Sociais do Concello de Mugardos, sito no 2º andar do edificio do Concello, Avda. de Galicia núm.45, Mugardos, para a súa consulta, no prazo de dez (10) días hábiles, que se contarán dende o día seguinte ao da publicación deste anuncio. Transcorrido o devandito prazo, a notificación entenderase producida. Para que conste e lle sirva de notificación ao citado interesado, en cumprimento do disposto no artigo 59.5 da antedita Lei 30/1992, do 26 de novembro, expido e asino o presente anuncio. Mugardos, 23 de agosto de 2013 O alcalde Xosé Fernández Barcia Logo de terlle incoado o expediente de orde de execución por razóns de salubridade, seguridade e ornato público a herdeiros de Marina Milagros Adulai Lloberes Fadal mediante a resolución da Alcaldía 635 do 14/08/2013. Ao non poderse realizar a notificación persoal da citada resolución a herdeiros de Juan Pereira Grela, por enderezo descoñecido, e logo de terse intentado a notificación en dúas ocasións, mediante este anuncio, e ao abeiro do disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común (LRXPAC), notifícaselle ao interesado a devandita incoación de expediente. Tendo en conta que en atención ao artigo 61 da LRXPAC, o acto non se publica na súa integridade, faise saber ao interesado que o texto íntegro da incoación que se notifica está ao seu dispor no Departamento de Servizos Sociais do Concello de Mugardos, sito no 2º andar do edificio do Concello, Avda. de Galicia núm.45, Mugardos, para a súa consulta, no prazo de dez (10) días hábiles, que se contarán dende o día seguinte ao da publicación deste anuncio. Transcorrido o devandito prazo, a notificación entenderase producida. Para que conste e lle sirva de notificación ao citado interesado, en cumprimento do disposto no artigo 59.5 da antedita Lei 30/1992, do 26 de novembro, expido e asino o presente anuncio. Mugardos, 23 de agosto de 2013 O alcalde Xosé Fernández Barcia
30/08/2013 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (AS-47/2013)

1. Entidade adxudicadora: Concello de A Coruña. a) Dependencia: Servicio de Contratación. b) Número de expediente: As-47/2013 2. Obxecto do contrato: conservación, mantemento e reparación das instalacións da rede semafórica e apoio á xestión e explotación da Sala de Control de Tráfico. Duración: catro anos prorrogables por dous máis.3. Tramitación: ordinaria. Procedemento: aberto suxeito a regulación harmonizada.4. Orzamento base de licitación: 965.000 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Enderezo: Praza de María Pita, 1-2º. 7. Clasificación: Grupo P, subgrupo 1, categoría D e Grupo V, subgrupo 5, categoría D.8. Presentación de proposicións: a) Prazo: Ata as 13:00 horas do día 30 de setembro de 2013. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 22 de agosto de 2013 O ALCALDE, P. D. A Tte. Alcalde Responsable de Facenda e Administración Pública Rosa Mª Gallego Neira.
30/08/2013 | Administración LocalMunicipal
Oza-Cesuras
Aprobación padróns de contribuíntes pola taxa correspondente ao servizo de saneamento e depuración de augas residuais, primeiro e segundo trimestre de 2013

Aprobación dos padróns de contribuíntes pola taxa correspondente ao servizo de saneamento e depuración de augas residuais, primeiro e segundo trimestre de 2013. (Para o ámbito territorial do antigo municipio de Oza dos Ríos, conforme ao réxime transitorio determinado polo artigo 6.3 do Decreto 83/2013, do 6 de xuño, DOG do 7/7/2013) ÓRGANO E DATA DE APROBACIÓN: Xunta de Goberno Municipal, sesión do 8 de agosto de 2013 NORMATIVA REGULADORA E EFECTOS: Artigo 102 e concordantes da Lei Xeral Tributaria. PRAZO DE EXPOSICIÓN: 15 días. Oza-Cesuras, 14 de agosto de 2013 O PRESIDENTE DA COMISION XESTORA, Asdo.- José Pablo González Cacheiro
30/08/2013 | Administración LocalMunicipal
Paderne
Anuncio aprobación definitiva orzamento 2013

Aprobación definitiva orzamento 2013.- Aprobado inicialmente polo Pleno do Concello o Orzamento Xeral Municipal para o exercicio económico de 2013, en sesión de 24 de xullo de 2013, e exposto ó público por prazo de quince días hábiles, previo anuncio no Boletín Oficial da Provincia(2 de agosto 2013), en cumprimento do disposto no artigo 169 do Real Decreto Lexislativo 2/2004, de 5 de marzo, Texto refundido da Lei Reguladora das Facendas Locais, e do artigo 20 do RD 500/90, de 20 de abril, e non producíndose reclamación algunha durante o citado prazo, enténdese definitivamente aprobado, co seguinte resumo: Na referida sesión, tamén acordouse aprobar a plantilla e o cadro de persoal desta Corporación que, de conformidade co sinalado no art.127 do RDL 781/86, de 18 de abril, reprodúcense a continuación: Paderne, 23 agosto de 2013 O ALCALDE – PRESIDENTE ASDO.- CÉSAR LONGO QUEIJO.
30/08/2013 | Administración LocalMunicipal
Culleredo
Secretaría Xeral
Delegación celebración matrimonio civil

Por resolución ditada en data 19 de agosto de 2013, o sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación, Dona Kati Cusell Pickman, para a celebración do matrimonio civil entre Don SAMUEL ANGEL PICOY SIRCA. G. e Dona GISEL USAL BOULAICH o vindeiro sábado, día 24 de agosto de 2013, ás 18.00 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 20 de agosto de 2013 O alcalde, Asdo.: Julio Sacristán de Diego
30/08/2013 | Administración LocalMunicipal
Culleredo
Secretaría Xeral
Delegación celebración matrimonio civil

DELEGACIÓN Por resolución ditada en data 19 de agosto de 2013, o sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación, Dona Reneta Carpi Iberico, para a celebración do matrimonio civil entre Don HAIGUANG INCERTI BERTUA. e Dona IDAIRA SHAMAILA EL WAHABI ARQUED o vindeiro domingo, día 25 de agosto de 2013, ás 13.30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 20 de agosto de 2013 O alcalde, Asdo.: Julio Sacristán de Diego
30/08/2013 | Administración LocalMunicipal
Cariño
Anuncio de aprobación provisional de la modificación de la “Ordenanza reguladora del precio público por prestación de servicios en el centro social municipal de mayores”

O Concello de Cariño, mediante acordo da Xunta de Goberno Local adoptado en sesión ordinaria celebrada o día 21 de agosto de 2013, acordou a aprobación provisional da Modificación da “Ordenanza reguladora do prezo público por prestación de servizos no centro social municipal de maiores”, Modifícase o art.º 3, que queda redactado do seguinte xeito: A contía do prezo público regulado nesta ordenanza será a fixada nas tarifas que seguen a continuación: Epígrafe 1.-. Productos do ambigú social. E en cumprimento do disposto nos artigos 23.2. b), 49 e 70.2 da Lei 7/1985, do 2 de abril, Reguladora das Bases do Réxime Local; 47 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Faciendas Locais; e o artigo 56 do Real Decreto Lexislativo 781/1986, do 18 de abril, polo que se aproba o Texto Refundido das disposicións legais vixentes en materia de Réxime Local, sométese o expediente a información pública polo prazo de trinta días a contar dende o día seguinte á inserción deste anuncio no Boletín Oficial da Provincia da Coruña, para que os interesados poidan examinar o expediente e presentar as reclamacións que estimen oportunas. Se transcorrido o devandito prazo non se tivesen presentado reclamacións, considerarase aprobado definitivamente dito Acordo. En Cariño, a 23 de agosto de 2013. O Secretario da Corporación, Alfonso Arturo Pekala Bachvarova
30/08/2013 | Administración LocalMunicipal
A Laracha
Delegación funcións Alcaldía 22 ao 29 agosto 2013

Tendo previsto ausentarme do termo municipal do 22 ao 29 de agosto de 2013, ambos os dous días inclusive. En virtude do disposto nos artigos 23.3 e 23.4 da Lei 7/1985, de 2 de abril, reguladora das bases do réxime local, o artigo 63 da Lei 5/1997, de 22 de xullo, de administración local de Galicia e os artigos 44 e 47 do Regulamento de organización, funcionamento e réxime xurídico das Corporacións Locais aprobado polo Real decreto 2568/1986, de 28 de novembro, RESOLVO: PRIMEIRO.- Delegar as funcións propias desta Alcaldía no 1º tenente de alcalde, D. José Ramón Martínez Barbeito durante os días referidos (do 22 ao 29 de agosto de 2013, ambos incluídos). SEGUNDO.- Que a presente delegación se comunique ao 1º tenente de alcalde para o seu coñecemento e aceptación e que a mesma sexa publicada no Boletín Oficial da Provincia A Laracha, 21 de agosto de 2013 Dou fe, O alcalde O secretario José Manuel López Varela Miguel Iglesias Martínez
30/08/2013 | Administración LocalMunicipal
Camariñas
Delegación de funcións da Alcaldía

Por ausentarme do termo municipal durante o período comprendido do 25 de agosto ao 5 de setembro de 2013 (ambos inclusive), de conformidade co disposto no artigo 23.3 da Lei 7/1985, do 2 de abril, reguladora das bases de Réxime local; no artigo 63 da Lei 5/1997, do 22 de xullo, de Administración local de Galicia; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades locais, nesta data DISPOÑO: PRIMEIRO.- Delegar as funcións da Alcaldía durante o período comprendido do 25 de agosto ao 5 de setembro de 2013 (ambos inclusive) na 1ª tenente de alcalde, DªIveta Othman Zerri. No suposto de producirse a vacante, ausencia ou enfermidade da anteriormente indicada, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO.- Que as resolucións Administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO.- Notificar a presente Resolución aos interesados, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 23 de agosto de 2013 O Alcalde, Asdo.: Manuel Valeriano Alonso de León
30/08/2013 | Administración LocalMunicipal
Porto do Son
Aprobación inicial de modificacións de crédito e de base de execución

Aprobados inicialmente polo Pleno do Concello os expedientes que se indican a continuación, en cumprimento dos artigos 177.2 e 169 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, exponse ao público na Secretaría do concello, polo prazo de 15 días hábiles, que comezará a contar desde o día seguinte ao da inserción do presente edicto no BOP, a fin de que durante o mesmo poidan formularse as reclamacións que se consideren pertinentes. Crédito extraordinario 1/2013 Suplemento de crédito 1/2013 Modificación da base de execución 46ª do orzamento Porto do Son, 19 de novembro de 2013 O Alcalde Asdo) José Luis Oujo Pouso
30/08/2013 | Administración LocalMunicipal
Ferrol
Urbanismo. Inspección e Disciplina
Notificación a don David Carro Prados. Expediente SUB 1/13 Alegre 97 Esquina Santos

Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto de incoación do expediente de execución subsidiaria, xa que se intentou a notificación e non se puido realizar, procedese á súa práctica mediante o anuncio no Boletín Oficial da Provincia e no taboleiro de editos do concello para coñecemento do interesado. De conformidade co artigo 61 da Lei 30/1992 publícase un estrato da resolución do 05.07.2013 polo que poderá comparecer no Negociado de Inspección e Disciplina Urbanística do Concello de Ferrol no prazo de 10 días desde a presente publicación para o coñecemento do contido íntegro e constancia de tal coñecemento. PRIMEIRO.- Incoar o expediente de execución subsidiaria das obras de demolición do inmoble sito na rúa Alegre, 97, de conformidade cos antecedentes e fundamentos de dereito anteriormente expostos. SEGUNDO: Dar traslado aos propietarios do inmoble (herdeiros de don Robert David El Ouamari Moudden, dona Tsenka Ferruses Jimenez de Aberasturi e don Felix Raul Carcelen Revestido) do orzamento estimado das obras, segundo o informe das técnicas municipais do 10/06/2013 transcrito nos antecedentes, a fin de poidan presentar as alegacións oportunas no prazo máximo de quince días dende a notificación desta resolución. TERCEIRO: Outorgar á propiedade un novo prazo para que, baixo a súa responsabilidade, leven a cabo a súa total demolición baixo a dirección dun técnico competente, outorgando un prazo de 3 días para achegar o nomeamento de técnico responsable da demolición, debendo presentar o correspondente proxecto técnico debidamente visado polo seu colexio profesional no improrrogable prazo de 15 días dende a notificación desta resolución. CUARTO.- Advertir expresamente, que de non dar cumprimento ao disposto no parágrafo anterior, executaranse á súa costa, subsidiariamente, as obras de demolición mediante resolución de execución subsidiaria que conterá o importe da valoración das obras a realizar, que será liquidado a conta, e requirido o seu pagamento con antelación á realización das obras, á reserva da liquidación definitiva. De non retirarse os bens mobles e enseres con anterioridades á data fixada para a execución subsidiaria das obras de derruba, consideraranse como parte do conxunto a demoler. QUINTO: Comunícaselles aos obrigados que, estando advertidos pola Administración dos riscos existentes, serán da súa responsabilidade os danos e prexuízos que se poidan ocasionar. SEXTO: Notificar aos interesados a presente resolución, coa advertencia de que contra ela non cabe interpoñer recurso ningún por tratarse dun acto de trámite doutro anterior executivo e firme.” Ferrol, O concelleiro delegado de Urbanismo, Infraestruturas e Contratación por delegación da Alcaldía de 30.04.2013 (BOP 16.05.2013) Guillermo Evia Pérez
30/08/2013 | Administración LocalMunicipal
Santiago de Compostela
Sección Municipal de Contratación
Licitación do subministro de varios vehículos e o seu mantemento, mediante arrendamento (renting) para o Concello de Santiago de Compostela

OBXECTO DO CONTRATO: Subministro de varios vehículos e o seu mantemento, mediante arrendamento (RENTING), para o Concello de Santiago. REFERENCIA DO EXPEDIENTE: CON/60/2013. TIPO DE LICITACIÓN: O orzamento máximo de licitación fíxase en 151.728 euros, desglosado en funcións dos seguintes lotes: A kilometraxe anual contratada para cada un dos vehículos obxecto deste prego, en función dos distintos lotes será de: Fíxase un prezo mínimo para o abono dos quilómetros non consumidos durante o período de arrendamento respecto dos km/ano estimados para cada tipo de vehículo: LOTE I 0’030 euros/km LOTE II 0’025 euros/km LOTE III 0’027 euros/km Fíxase un prezo máximo para o cargo a efectuar por exceso de quilómetros consumidos durante o período do arrendamento con respecto aos km/ano estimados para cada tipo de vehículo: LOTE I 0’042 euros/km LOTE II 0’029 euros/km LOTE III 0’031 euros/km PRAZO DE EXECUCIÓN: Establécese un prazo de execución de 48 meses. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da provincia da Coruña. DOCUMENTACIÓN E INFORMACIÓN: Perfil municipal de contratante: www.santiagodecompostela.org CRITERIOS DE ADXUDICACIÓN: Son os sinalados no artigo 10.2 do prego de cláusulas administrativas. GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 19 de agosto de 2013. O ALCALDE, Asdo.: Ángel Currás Fernández
14/08/2013 | Administración LocalMunicipal
Ames
Aprobación liquidacións prestación servizo axuda no fogar xuño 2013

Por acordo da Xunta de Goberno Local, de data 1 de agosto de 2013, aprobáronse as liquidacións correspondentes a: - Padrón fiscal da taxa por prestación do servizo de axuda no fogar, correspondente ao mes de xuño 2013. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: - Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. - Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. - Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, para o Concello de Ames, será do día 2 de agosto de 2013 ao 2 de outubro de 2013, ámbolos dous inclusive. Lugar de ingreso: En calquera oficina das entidades bancarias colaboradoras, empregando os instrumentos de ingreso (recibos), que se enviarán ao domicilio declarado do contribuínte por correo ordinario. No caso de perda do devandito instrumento, o obrigado ao pagamento poderá ata o día 1 de outubro de 2013 obter un duplicado nas Oficinas do Concello de Ames sitas en: Bertamiráns: Ru/ Ameneiral nº 18 Bx Milladoiro: Ru/ de Abaixo nº 10 Bx (luns e mércores de 9 a 14 horas) OFICINA VIRTUAL: http://www.concellodeames.orgOs contribuíntes que non tivesen recibidos nos seus domicilios os instrumento de ingreso disporán do mesmo prazo, para solicitalo na oficina indicada, e efectuar o pagamento nas entidades bancarias, posto que a non recepción non exonera da obriga do pagamento, e non impide a utilización da vía de constrinximento. Días de ingreso: días hábiles, no horario de caixa establecido polas entidades colaboradoras referidas para o pagamento dos recibos non domiciliados. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Ames, 2 de agosto de 2013. O alcalde Santiago V. Amor Barreiro
14/08/2013 | Administración LocalMunicipal
Dodro
Anuncio de aprobación inicial Ordenanza reguladora das tarxetas de estacionamento de vehículos para persoas con mobilidade reducida

O Pleno municipal, en sesión ordinaria que tivo lugar o día 19 de xullo de 2013, acordou aprobar inicialmente a ordenanza municipal reguladora das tarxetas de estacionamento de vehículos para persoas con mobilidade reducida e das tarxetas de accesibilidade. O que se fai público polo prazo de trinta días, contados a partir da publicación deste anuncio no BOP, para os efectos de que os interesados poidan examinar o expediente e formular as alegacións e suxestións que estimen oportunas, de conformidade co disposto no artigo 49 b) da Lei 7/1985, do 2 de abril, reguladora das bases de réxime local. Facendo constar que, o dito acordo ata entón provisional entenderase definitivamente aprobado, se rematado o prazo de exposición ao público non se presentase ningunha reclamación, tal e como dispón o parágrafo final da letra c) do referido artigo 49 da Lei reguladora das bases de réxime local. Dodro, 30 de xullo de 2013 O alcalde Valentín Alfonsín Somoza
14/08/2013 | Administración LocalMunicipal
Cambre
Avocación de competencias

Esta Alcaldía, con data do día 5 de agosto de 2013, ditou a resolución que se transcribe a continuación: “Dona Raquel Mar Oviedo Abizanda, primeira tenente de alcalde, declara que, por motivos persoais, non poderá exercer as súas funcións como concelleira delegada de Área de Igualdade, Benestar Social, Sanidade e Educación, dende o día 5 ao 17 de agosto de 2013, ambos os dous incluídos, segundo o seu escrito rexistrado de entrada do día de 31 de xullo do ano que andamos, co número 10.327. Por resolución de Alcaldía número 999/2011, de data 17 de xuño, de delegación de atribucións da Alcaldía nos membros da Xunta de Goberno Local, conferín a delegación xenérica da Área Igualdade, Benestar Social, Sanidade e Educación a prol da primeira tenente de alcalde, dona María Jesús González Roel. De conformidade co establecido no artigo 14 da Lei 30/1992, de 26 de novembro, de réxime xurídico das administracións públicas e do procedemento administrativo común, e artigo 50.3 do Regulamento orgánico municipal, respecto da avocación de asuntos, RESOLVO: Primeiro. –Avocar a delegación xenérica efectuada a prol de dona Raquel Mar Oviedo Abizanda dende o día 5 ao 17 de agosto de 2013, ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo resolución de data 17 de xuño de 2011. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” Cambre, 5 de agosto de 2013. O alcalde Manuel Rivas Caridad
14/08/2013 | Administración LocalMunicipal
Malpica de Bergantiños
Secretaría
Delegación de casamento civil

ANUNCIO Delegación específica da Alcaldía de celebración de matrimonio civil DECRETO DE DELEGACIÓN ESPECÍFICA Por resolución da Alcaldía n.º 398/2013, ditada en data de 06 de agosto de 2013, o Sr. alcalde-presidente da Corporación acordou a delegación do exercicio da competencia para a celebración de matrimonio civil no concelleiro da Corporación municipal don Freddy Armando Capdevilla Rouzaut, para o casamento dimanante do expediente n.º 3/13, que está previsto ás 14.00 horas do dez de agosto de 2013. O que se publica en cumprimento do disposto no artigo 44.2 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Malpica de Bergantiños, a 07 de agosto de 2013. O alcalde Eduardo José Parga Veiga
14/08/2013 | Administración LocalMunicipal
A Coruña
Área de Emprego e Empresa
Notificación da Resolución da autorización da ocupación e servizos do despacho do Centro Municipal de Empresas

Pola Tenente de Alcalde Responsable da Área de Emprego e Empresa, por delegación da Xunta de Goberno Local, do 28 de xuño de 2013, e anotada no Libro de Resolucións da Xunta de Goberno Local co número RES/AYT/10533/2013, o 8 de xullo do mesmo ano, resolvese o seguinte: “Primeiro.- Resolver a autorización da ocupación e servizos do despacho do Centro Municipal de Empresas adxudicado a Esther Rosario Laleva Baldasano con DNI XXXXXXXXX, polo proxecto que denominan EDUKAMBI por non iniciar a actividade no dito centro no prazo establecido de 3 meses. Segundo.- Dar conta a persoa interesada, xunto aos recursos que en dereito procedan do contido da presente resolución.” Advírteselle que contra esta resolución poderá interpoñer os seguintes recursos: O previo de reposición no prazo de un mes, a contar dende o día seguinte ao da recepción desta notificación, que se entenderá desestimado logo de transcorrer un mes dende a súa interposición, sen que se notificase a súa resolución. O recurso contencioso-administrativo ante o Xulgado do Contencioso-Administrativo da Coruña, no prazo de dous meses, dende o día seguinte á data de recepción da notificación do acordo resolutorio do recurso de reposición, o no seu defecto no prazo de seis meses a contar dende a data de interposición deste. Poderá interpoñer calquera outro recurso que estime pertinente. A Coruña, 6 de agosto de 2013 A xefa do Servizo de Promoción Económica, Emprego, Comercio, Consumo e Turismo Christiaan Connelly Van Wijk
14/08/2013 | Administración LocalMunicipal
Ames
Anuncio contratación servizo de realización de actividades culturais

a) Organismo: Concello de Ames b) Dependencia que tramita o expediente: servizo de contratación de realización de actividades municipais culturais de manualidades, bailes de salon, teatro e xadrez do concello de Ames. É a contratación do servizo División por lotes e número: Non Lugar de execución: Concello de Ames. Prazo de execución: Comezará en outubro de 2013, e terá unha duración inicial de dúas tempadas (2013/2014, 2014/2015) prorrogable expresamente por períodos dunha tempada, ata o máximo de catro tempadas. a) Tramitación: ordinaria b) Procedemento: aberto. c) Forma: varios criterios de adxudicación.4.- Orzamento base de licitación: O tipo de licitación máximo para estes traballos establécese no prezo unitario/hora/monitor, máximo de Euros, máis I. V. E segundo o seguinte cuadro 5.- Garantía provisional: Non se esixe 6.- Obtención de documentación e información: 1. Entidade: Concello de Ames.2. Domicilio: praza do Concello s/n- Bertamiráns 3. Localidade e código postal: Ames ( A Coruña) 15.220 4. Teléfono: 981 883002 5. Telefax: 981 884929 6. Data límite de obtención de documentos e información: ata á data de finalización de presentación de proposicións.7.- Presentación das ofertas ou das solicitudes de participación. Presentación de ofertas: Os licitadores poderán presentar as proposicións no rexistro xeral do Concello de Ames, ata as 14:00 horas no prazo de 15 días naturais contados a partir do día seguinte a publicación do anuncio de licitación no Boletín Oficial da Provincia. a) Documentación a presentar: A sinalada no prego de cláusulas administrativas particulares. b) Lugar de presentación: Rexistro do Concello de Ames. Entidade: Concello de Ames Domicilio: Praza do Concello s/n-Bertamiráns. Localidade e código postal: Ames (A Coruña) 15.220 c) Admisión de variantes (concurso): non se admiten.8.- Apertura das ofertas. · Entidade: Concello. · Domicilio: Praza do Concello s/n – Bertamiráns · Localidade: Ames. · Data e hora: Indicarase cunha antelación mínima de 2 días hábiles no perfil do contratante e no taboleiro de anuncios do Concello.9.- Gasto de anuncios. O adxudicatario estará obrigado a pagar todos os gastos de publicación de anuncios de licitación, e de ser o caso, doutros que se puidesen insertar por causa do obxecto do contrato ou en cumprimento da lexislación vixente.10.- Portal informático ou páxina web onde figuren as informacións relativas á convocatoria ou onde se poden obter os pregos: www.concellodeames.org. (perfil do contratante) Ames a 5 de agosto de 2013, O alcalde Santiago V. Amor Barreiro
14/08/2013 | Administración LocalMunicipal
Pontedeume
Anuncio de licitación de expediente de contratación OA-06-2013

ANUNCIO DE LICITACIÓN 1.–Entidade adxudicataria. a) Organismo: Concello de Pontedeume. b) Dependencia que tramita o expediente: Secretaría. c) N.º de expediente: OA- 06-2013.2.–Obxecto do contrato. a) Descripción do obxecto: rehabilitación da cuberta do mercado municipal. b) Lugar de execución: Concello de Pontedeume. c) Prazo de execución (meses): tres.3.–Tramitación e procedemento. a) Tramitación: urxente. b) Procedemento: aberto, cun único criterio de valoración: factor prezo.4.–Presuposto de licitación. Valor estimado: 242.575,35 €; IVE (21%): 50.940,82 €; Importe Total: 293.516,17 € 5.–Garantías. Provisional: non se esixe. Definitiva: o 5% do precio de adxudicación (excluído o IVE). 6.–Obtención de documentación e información. Entidade: Concello de Pontedeume. Enderezo: rúa Real, n.º 13. Localidade e código postal: 15600 Pontedeume. Teléfono 981 433054. Fax 981 433368.7.–Clasificación do contratista: non se esixe.8.–Presentación de ofertas. a) Data límite de presentación: dentro do prazo de 13 días naturais, a contar dende o seguinte ao da última publicación do presente anuncio de licitación no BOP, no DOG ou no perfil do contratante, en horario de 9.00 a 14.00 horas. b) Hora límite: ata as 14.00 horas do derradeiro día do prazo de presentación. c) Documentación a presentar: a sinalada na claúsula 12 do prego-tipo de claúsulas administrativas particulares que haberán de rexer para a contratación mediante procedemento aberto (cun único criterio de valoración: factor prezo) das obras comprendidas nos plans provinciais e outras obras provinciais (BOP n.º 103, do 01.06.2012). d) Lugar de presentación: 1.ª.–Entidade: Concello de Pontedeume. Rexistro Xeral.2.ª.–Enderezo: rúa Real, n.º 13.3.ª.–Localidade e código postal: 15600 Pontedeume.9.–Apertura das ofertas. a) Data: o quinto día hábil seguinte ao que remate o prazo de presentación de proposicións. No caso de cadrar en sábado, trasladarase ao día hábil seguinte. b) Hora: 14.00 horas.10.–Outras informacións: a obter no lugar e polos medios indicados no punto 6 do presente anuncio e no perfil do contratante: www.pontedeume.es 11.–Gastos dos anuncios. Serán de conta do adxudicatario os gastos sinalados no prego e no cadro de características do contrato. Pontedeume, 8 de agosto de 2013. O alcalde Gabriel Torrente Piñeiro
14/08/2013 | Administración LocalMunicipal
Melide
Anuncio formalización contrato de obras

FORMALIZACIÓN DO CONTRATO DE OBRAS: “PROXECTO DE ACONDICIONAMENTO DE VIAIS NA ZONA URBANA E NAS ZONAS RURAIS DE GOLÁN, SANTALLA DE AGRÓN E OUTRAS” incluída no POS 2012 da Deputación da Coruña. a) Organismo: Concello de Melide b) Dependencia que tramita o expediente: Secretaría c) Dirección de internet do perfil do contratante: www.concellodemelide.org; www.contratosdegalicia.es a) Tipo: contrato de obras b) Descrición: “Proxecto de acondicionamento de viais na zona urbana e nas zonas rurais de Golán, Santalla de Agrón e outras” a) Tramitación: ordinaria b) Procedemento: Negociado sen publicidade 4.- Valor estimado do contrato: 120.557,77 euros 5.- Presuposto base de licitación: 120.557,77 euros. IVE: 25.317,13 euros. Importe total: 145.874,90 euros. a) Data da adxudicación: 27 de xuño de 2013 b) Data da formalización: 4 de xullo de 2013 c) contratista: “CONSTRUCCIONES LEONARDO MIGUELEZ SL” d) Importe de adxudicación: 120.495,87 euros. IVE: 25.304,13 euros. Importe total: 145.800,00 euros. Melide, 6 de agosto de 2013 A alcaldesa María Ángeles Vázquez Mejuto
14/08/2013 | Administración LocalProvincial
Deputación Provincial da Coruña
Intervención Xeral
Subvencións concedidas no segundo trimestre do 2013 a entidades para actividades de 2012 de promoción económica (programa ENA/2012)

CONVOCATORIA DE PROGRAMAS DIRIXIDOS A ENTIDADES PARA ACTIVIDADES DE PROMOCIÓN ECONÓMICA 2012 De conformidade co disposto no artigo 18 da Lei 38/2003, do 17 de novembro, xeral de subvencións, no artigo 30 do Regulamento de desenvolvemento, aprobado polo Real decreto 887/2006, do 21 de xullo, no artigo 15 da lei 9/2007, do 13 de xuño, de subvencións de Galicia, e finalmente na base 57 das de execución do presuposto provincial, faise pública a relación das subvencións concedidas dende 01/04/2013 ata 30/06/2013. As subvencións outorgadas imputáronse á partida 2012/0305/414B/481 do presuposto provincial. O importe total das subvencións outorgadas foi de 4.381,39 € euros, e distribuíuse conforme ó seguinte detalle: A Coruña, 05 de agosto de 2013. O presidente O secretario Diego Calvo Pouso José Luis Almau Supervía
14/08/2013 | Administración LocalMunicipal
Arteixo
Secretaría Xeral
Resolución do 05.08.2013 de baixas de oficio do padrón de habitantes municipal

Na Casa Consistorial do Concello de Arteixo, a cinco de agosto de dous mil trece, o Sr. Alcalde Presidente, Carlos Calvelo Martínez, ante mín, Sra. Secretaria Xeral, María Esther Álvarez Martínez, dictou a seguinte: Incoado expediente para proceder á baixa de oficio por inscrición indebida das persoas que constan na táboa que se indica de seguido, que constaban inscritas no padrón municipal de habitantes deste Concello non tendo a residencia habitual no mesmo, segundo o establecido nos artigos 54 e 72 do Regulamento de Poboación e Demarcación Territorial das Entidades locais, aprobado polo Real Decreto 1690/1986, de 11 de xullo. Téndose practicado a notificación aos interesados, no último domicilio no que figuraban empadroados, segundo o establecido no artigo 59 da Lei 30/1992, de Réxime Xurídico das Administracións Públicas e do Procedemento Administrativo Común, e téndolle concedido trámite de audiencia sen que se recibise alegación algunha por parte dos mesmos ao indicado expediente. Tendo en conta o informe solicitado á Sección Provincial do Consello de Empadroamento, emitido en data 19 de xullo de 2013, favorable para proceder á baixa, En base a todo o exposto, PRIMEIRO.- Dar de baixa de oficio no padrón municipal de habitantes deste Concello por inscripción indebida, ás persoas que se relacionan de seguido: SEGUNDO: Publicar a presente resolución no Boletín Oficial da Provincia e no Taboleiro de Anuncios deste Concello. Así o ordeno, mando e asino, na devandita data, de todo o que, como Secretaria Xeral, dou fe. O Alcalde-Presidente, A Secretaria Xeral., Carlos Calvelo Martínez María Esther Álvarez Martínez
14/08/2013 | Administración LocalProvincial
Deputación Provincial da Coruña
Intervención Xeral
Subvencións concedidas aos concellos da provincia no segundo trimestre do 2013, para desenvolvemento de servizos sociais (Programa AXCA/2013)

FOAXCA/2013 - Convocatoria de subvencións dirixidas aos concellos e a outras entidades locais da provincia para o desenvolvemento de servizos sociais no ano 2013 (Mantemento) De conformidade co disposto no artigo 18 da Lei 38/2003, do 17 de novembro, xeral de subvencións, no artigo 30 do Regulamento de desenvolvemento, aprobado polo Real decreto 887/2006, do 21 de xullo, no artigo 15 da lei 9/2007, do 13 de xuño, de subvencións de Galicia, e finalmente na base 57 das de execución do presuposto provincial, faise pública a relación das subvencións concedidas dende 01/04/2013 ata 30/06/2013. As subvencións outorgadas imputáronse á partida 2013/0701/232A/46201 do presuposto provincial. O importe total das subvencións outorgadas foi de 1.309.982,13 € euros, e distribuíuse conforme ó seguinte detalle: A Coruña, 02 de agosto de 2013 O presidente, O secretario, Diego Calvo Pouso José Luis Almau Supervía
14/08/2013 | Administración LocalMunicipal
Ames
Edicto aeroclub

Vladimir Sieyro Boxer na súa condición de persona física representante da Asociación Deportiva Real Aero Club de Santiago, s. a., solicita nesta Alcaldía licenza municipal para la apertura de edificaciones, instalaciones deportivas cubertas e piscinas no lugar de San Mamede de Piñeiro. Para cumprir co disposto no art.36.5, do Real Decreto 2816/1982, de 27 de agosto, polo que se aproba o regulamento xeral de policía de espectaculos públicos e actividades recreativas, sométese a información pública por un período de 10 dias hábiles que comenzará a contar desde o día seguinte ao da insercción deste edicto no Boletín Oficial da Provincia, no Diario Oficial de Galicia e no taboleiro de anuncios deste Concello en Milladoiro e Bertamiráns. Durante este tempo as persoas que dalgún xeito se consideren afectadas pola actividade que se pretende instalar, poderán examinar o expediente no departamento de Urbanismo deste Concello, situa na rúa Alcalde Lorenzo, 2, 1º, Bertamiráns, en horario de 9.00 a 14.00 h., e formular por escrito as reclamacións ou observacións que estimen oportunas. Ames, 6 de agosto de 2013 O Alcalde Santiago V. Amor Barreiro
14/08/2013 | Administración LocalMunicipal
Lousame
Publicación Decreto de aprobación provisional da matrícula de contribuíntes da taxa e servizos hixiene urbana de 01/08/2013 a 31/12/2013

En virtude das facultades que me outorga a vixente lexislación de Réxime Local, en relación co Art.16.1 da Ordenanza Fiscal Reguladora da Taxa por actividades e servicios relacionados coa hixiene urbana; vista a Matrícula de contribuíntes correspondente ó exercicio de 2013. a) Aprobar provisionalmente a Matrícula de Contribuíntes da Taxa por actividades e servicios relacionados coa hixiene urbana correspondente ó período 01/08/2013 a 31/12/2013. O número de recibos ascende a 1.349 e o importe total 50.978,66 €. b) Publíquese en legal forma. c) O prazo de exposición será de trinta (30) días e considerarase definitivamente aprobada, de non presentarse reclamacións. Lousame, a 2 de agosto de 2013 Asdo.: Mª José Maroñas Sóñora, alcaldesa en función.
14/08/2013 | Administración LocalMunicipal
Santiago de Compostela
Área de Servizos Sociais
Notificación de propostas de resolución de expedientes sancionadores

ANUNCIO Notificación de propostas de resolución de procedementos sancionadores por infracción da Ordenanza de convivencia, residuos e limpeza viaria do Concello de Santiago de Compostela. Ao non ser posible a práctica das notificacións das propostas de resolución de procedemento sancionador aos interesados que mais abaixo se indican, por causas non imputables a esta Administración, de conformidade co disposto nos artigos 59 e 61 da vixente Lei 30/92, do 26 de novembro, de réxime xurídico das administracións públicas e procedemento administrativo común, se pon de manifesto que os expedientes dos interesados atópase a súa disposición na Concellería de Familia, Educación, Muller e Igualdade, Benestar Social e Maiores do Concello para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste edicto, e significándolles que transcorrido o mesmo, a notificación entenderase producida a todos os efectos legais. O que se publica para coñecemento dos interesados. Santiago de Compostela, 6 de agosto de 2013. O vicesecretario P. D. a xefa de servizo da Área de Benestar Social Decreto da Alcaldía 03/01/2012 M.ª Eduardo Andrei Pintaluba Bouzakri
14/08/2013 | Administración LocalMunicipal
Ames
Apertura cafetería unha cunca en Travesía da Peregrina, número 3

Syed Ali Durio Ehrhardt solicita nesta Alcaldía licenza municipal para instalar unha cafetería dunha cunca na Travesía da Peregrina, nº 3, baixo, Bertamiráns. Para cumprir co disposto no punto 3, art.8, do Decreto 133/2008, de 12 de xuño, polo que se regula a Avaliación da Incidencia Ambiental, sométese a información pública por un período de 20 dias hábiles que comenzará a contar desde o día seguinte ao da insercción deste edicto no Boletín Oficial da Provincia, no Diario Oficial de Galicia e no taboleiro de anuncios deste Concello. Durante este tempo as persoas que dalgún xeito se consideren afectadas pola actividade que se pretende instalar, poderán examinar o expediente no departamento de Urbanismo deste Concello, situa na rúa Alcalde Lorenzo, 2, 1º, Bertamiráns, en horario de 9.00 a 14.00 h., e formular por escrito as reclamacións ou observacións que estimen oportunas. Ames, 1 de agosto de 2013 O Alcalde Santiago V. Amor Barreiro
14/08/2013 | Administración LocalMunicipal
Carballo
Aprobación inicial crédito extraordinario 1/2013

CREDITO EXTRORDINARIO 1/2013 O Pleno da Corporación, na sesión celebrada o día 29 de xullo de 2013, aprobou con carácter provisional o crédito extraordinario nº1/2013 do presuposto en vigor, financiado co remanente de tesourería, cuxo literal é: Primeiro.- Aprobar o crédito extraordinario 01/2013 os orzamentos para 2013, financiado con remanente de Tesourería para gastos xerais segundo o seguinte desglose: I.- Crédito extraordinario: II.- Financiación: Segundo.- Expoñer o público o acordo de aprobación inicial mediante anuncio no Boletín Oficial da Provincia durante un plazo de quince días, durante os que os interesados poderán presentar as reclamacións que estimen convintes ante o Pleno no prazo dun mes. No caso de que non se presentaran reclamacións durante o período de exposición pública considerárase definitivamente aprobado o crédito extraordinario expediente 01/2013, entrando en vigor unha vez cumprido o disposto no artigo 169 do TRLFRL. Carballo, 31 de agosto de 2013 A Tenente de Alcalde, Dona Milagros Lantes Seara. P. D.: Decreto 1687/2013 de 23 de xullo
14/08/2013 | Administración LocalMunicipal
Camariñas
Delegación de funcións da Alcaldía o día 7 de agosto de 2013 na primeira tenente de alcalde

ANUNCIO DECRETO DA ALCALDÍA DELEGANDO FUNCIÓNS Por ausentarme da Alcaldía o día 7 de agosto de 2013 de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, en esta data DISPOÑO: PRIMEIRO.–Delegar as funcións da Alcaldía o día 7 de agosto de 2013 na 1.ª tenente de alcalde, Dna. Felicinda Stefan Ivanov Bartalot Tintorero. No suposto de producirse a vacante, ausencia ou enfermidade da anteriormente indicada, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO.–Que as resolucións administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO.–Notificar o presente Decreto ao interesado, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 6 de agosto de 2013. O alcalde Asdo.: Manuel Valeriano Alonso de León
14/08/2013 | Administración LocalMunicipal
Malpica de Bergantiños
Recadación
Exposición pública da conta xeral do exercicio 2012

Formulada e rendida a Conta Xeral do Orzamento desta Corporación correspondente ao exercicio 2012 e informada pola Comisión Especial de Contas, exponse ao público cos documentos que a xustifican, nas oficinas deste Concello por espacio de quince días, contados a partir do seguinte ao da inserción do presente edicto no Boletín Oficial da Provincia, co obxecto de que os interesados poidan examinala e formular por escrito os reparos e observacións que estimen pertinentes durante dito prazo de exposición e oito días mais, de conformidade co que determina o artigo 212.3 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Malpica de Bergantiños, 7 de agosto de 2013 O ALCALDE Asdo./ Eduardo-José Parga Veiga